**Pabalsts garantētā minimālā ienākuma līmeņa (turpmāk tekstā GMI) nodrošināšanai**

|  |  |
| --- | --- |
| **Pabalsta funkcija/****uzdevums** | Pabalstu piešķir, lai sniegtu materiālu atbalstu krīzes situācijā nonākušām ģimenēm (personām) un veicinātu darbspējīgo personu līdzdarbību savas sociālās situācijas uzlabošanā. |

|  |  |
| --- | --- |
| **Pabalsta īss apraksts** | Atbalsts ģimenei (personai), kura normatīvajos aktos noteiktajā kārtībā atzīta par trūcīgu un kuras pēdējo trīs mēnešu vidējie ienākumi ir mazāki par normatīvajos aktos noteikto garantētā minimālā ienākumu līmeņa summas apmēru.Pabalsta apmēru aprēķina kā starpību starp Ministru kabineta noteikto GMI līmeni (64.00 euro) katram ģimenes loceklim un trūcīgas ģimenes (personas) kopējiem ienākumiem. |
| **Pabalsta saņēmējs** | Fiziskas personas |
| **Pabalsta saņēmēja apraksts (ja pabalsta saņēmējam ir speciāli definēti kritēriji)** | Pabalstu klientam piešķir pēc ģimenes (personas) ienākumu un materiālā stāvokļa izvērtēšanas.Pabalstu tiesības ir saņemt personām, kuras ir deklarējušas pamata dzīvesvietu Rojas novada administratīvajā teritorijā, dzīvo atbilstoši iesniegumā norādītajai adresei un kurām ar sociālā dienesta lēmumu noteikts  trūcīgas ģimenes (personas) statuss. |
| **Atgādinājums saņēmējam** | GMI pabalsta saņemšanai obligāts nosacījums ir līdzdarbības pienākumu veikšana. Pilngadīgās personas slēdz vienošanos ar sociālā darba speciālistu par pasākumiem savas situācijas uzlabošanai. Darba spējīgām personām, kuras ir bez darba, jābūt reģistrētām Nodarbinātības valsts aģentūrā (NVA). Vienošanos var neslēgt ar pensionāriem un personām ar invaliditāti, kā arī ar jauniešiem līdz 20 gadu vecumam, ja tie iegūst vispārējo vidējo vai profesionālo izglītību dienas nodaļā.Atbilstoši nosacījumiem, bet ne retāk kā ik pēc trim mēnešiem, sociālā darba speciālists sadarbībā ar personu novērtē sociālās situācijas izmaiņas un pieņem lēmumu par turpmākajiem pasākumiem.Ja kāds no pabalsta saņēmējiem ļaunprātīgi nepilda vienošanos, piešķirtā pabalsta apmēru var samazināt par līdzdarbības pienākumus nepildošās personas daļu. |
| **Brīdinājums saņēmējiem** | 1. Ja ģimene ar bērnu (bērniem) saņem pabalstu garantētā minimālā ienākumu līmeņa nodrošināšanai un pēc Sociālā dienesta rīcībā esošās informācijas, kas saņemta no Rojas novada domes, bērna vecāki (aizbildnis), kuru bērns apmeklē Rojas novada pašvaldības pirmsskolas izglītības iestādi, nav veikuši samaksu par ēdināšanas pakalpojumiem pirmsskolas izglītības iestādē, Sociālais dienests ir tiesīgs daļu no pabalsta novirzīt ēdināšanas pakalpojumu apmaksai Rojas novada pašvaldības pirmsskolas izglītības iestādēs;
2. Iesniedzot iesniegumu, pabalsta pieprasītājs Sociālajam dienestam dod atļauju izmantot pašvaldības un valsts datu reģistros pieejamo informāciju par ģimeni (personu).
 |
| **Normatīvie akti, kas reglamentē pabalsta sniegšanu** | ***„Sociālo pakalpojumu un sociālās palīdzības likums”***Izdevējs: SaeimaVeids: likumsStatuss: spēkā esošsPieņemts: 31.10.2002Stājies spēkā: 01.01.2003.Hipersaite: <https://likumi.lv/doc.php?id=68488>***„Noteikumi par sociālo pakalpojumu un sociālās palīdzības saņemšanu”***Izdevējs: Ministru kabinetsVeids: noteikumiNumurs: 138.Statuss: spēkā esošsPieņemts: 02.04.2019.Stājies spēkā: 05.04.2019..Hipersaite: <http://likumi.lv/ta/id/305995-noteikumi-par-socialo-pakalpojumu-un-socialas-palidzibas-sanemsanu>***„Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību”***Izdevējs: Ministru kabinetsVeids: noteikumiNumurs: 550Statuss: spēkā esošsPieņemts: 17.06.2009.Stājies spēkā: 01.07.2009.Hipersaite: <https://likumi.lv/doc.php?id=193738>***„Noteikumi par ģimenes vai atsevišķi dzīvojošas personas atzīšanu par trūcīgu”***Izdevējs: Ministru kabinetsVeids: noteikumiNumurs: 299Statuss: spēkā esošsPieņemts: 30.03.2010.Stājies spēkā: 01.04.2010.Hipersaite: <https://likumi.lv/doc.php?id=207462>***„Noteikumi par garantēto minimālo ienākumu līmeni”***Izdevējs: Ministru kabinetsVeids: noteikumiNumurs: 913Statuss: spēkā esošsPieņemts: 18.12.2012.Stājies spēkā: 01.01.2013.Hipersaite: <https://likumi.lv/doc.php?id=253731>***„Par ģimenes vai atsevišķi dzīvojošas personas atzīšanu par trūcīgu vai maznodrošinātu un sociālajiem pabalstiem Rojas novadā”***Izdevējs: Rojas novada DomeVeids: saistošie noteikumi Nr.7/2013Statuss: spēkā esošsPieņemts: 19.02.2013.Hipersaite: [http://roja.lv/pictures/7\_2013\_PRECIZ\_Par\_gim.vai\_pers.atzis.par\_truc.vai\_maznodros.un\_soc.pabalstiem\_novada%20(1).doc](http://roja.lv/pictures/7_2013_PRECIZ_Par_gim.vai_pers.atzis.par_truc.vai_maznodros.un_soc.pabalstiem_novada%20%281%29.doc) |
| **Pabalsta saņemšanai nepieciešamie dokumenti** | 1. Iesniegums;
2. trūcīgas ģimenes (personas) statusu apliecinoši dokumenti;
3. ja persona ir sasniegusi valstī noteikto pensionēšanās vecumu vai personai ir noteikta invaliditāte, bet persona valsts noteikto pensiju vēl nesaņem, uzrādot Sociālajā dienestā apliecinājumu, ka Valsts sociālās apdrošināšanas aģentūrā ir iesniegti dokumenti pensijas aprēķināšanai, līdz Valsts sociālās apdrošināšanas aģentūras lēmuma par pensijas piešķiršanu pieņemšanai garantētā minimālā ienākumu līmeņa apmērs personai mēnesī ir normatīvajos aktos noteiktajā garantētā minimālā ienākumu līmeņa apmērā.
 |
| **Pabalsta saņemšanas termiņš** | Sociālais dienests, pēc visu nepieciešamo dokumentu saņemšanas, 10 darba dienu laikā pieņem lēmumu par pakalpojuma piešķiršanu vai atteikumu. |
| **Pabalsta termiņa apraksts** | GMI pabalstu piešķir uz trūcīgās ģimenes (personas) statusa laiku. Pabalstu piešķir ar to mēnesi, kurā pieņemts Sociālā dienesta lēmums par pabalsta piešķiršanu. |
| **Administratīvais process** | Ir |
| **Administratīvā procesa apraksts** | 1. Rojas novada sociālā dienesta lēmumu pabalsta pieprasītājs var apstrīdēt mēneša laikā no tā spēkā stāšanās dienas, iesniedzot iesniegumu Rojas novada domē.Adrese:Rojas novada dome,Zvejnieku ielā 3,Rojā, Rojas novadā, LV-3264;2. Rojas novada domes Administratīvo aktu var pārsūdzēt Administratīvajā tiesā likumā noteiktajā kārtībā.Adrese: Administratīvā rajona tiesa Liepājas tiesu nams, Lielā iela 4, Liepāja, LV-3401**Tālr.:** 63407901**Fakss:** 63407915**e-pasts:** liepaja.administrativa@tiesas.lv |
| **Pabalsta kanāli** | Klātiene.  |
| **Ar pabalsta saņemšanu saistītie maksājumi** | Nav |
| **Nepieciešamās veidlapas** | Iesniegums |
| **Pabalstu sniedzēja darba laiki** | Pieņemšanas laiki:Pirmdienās 9:00- 12:00 13:00-18:00Trešdienās 9:00- 12:00 13:00-17:00Piektdienās 9:00-15:00 |
| **Pabalstu sniedzēja adrese** | Rojas novada Sociālais dienests, Celtnieku iela 6, Roja, Rojas novads, LV-3264; [www.roja.lv](http://www.roja.lv) |
| **Tālrunis, e-pasts** | 63269551; e-pasts: socialaisdienests@roja.lv |

**Pabalsta soļi:**

1. Klients vēršas pie sociālās palīdzības organizatora Rojas novada Sociālajā dienestā - Celtnieku ielā 6, Rojā, Rojas novadā, LV-3264 pieņemšanas laikā:

Pirmdienās no 9.00-13.00 un 14.00 – 18.00

Trešdienās no 9.00-13.00 un 14.00 – 17.00

Piektdienās no 9.00 – 15.00;

2. Lai saņemtu pabalstu, pabalsta pieprasītājs iesniedz iesniegumu, trūcīgas ģimenes (personas) statusu apliecinošus dokumentus, kā arī uzrāda personu apliecinošu dokumentu;

3. Sociālās palīdzības organizators reģistrē iesniegumu;

4. Konsultācija ar sociālo darbinieku, ar klientu slēdz vienošanos par līdzdarbības pienākumu veikšanu;

5. Sociālās palīdzības organizators veic pabalsta aprēķinu pēc formulas: **P = GMI x n – I**, kur

P – pabalsta summa;

GMI – Ministru kabineta vai pašvaldības noteiktais garantētais minimālais ienākumu līmenis;

n – ģimenes locekļu skaits;

I – ģimenes (personas) vidējie mēneša ienākumi, kas novērtēti atbilstoši normatīvajiem aktiem par ģimenes (personas) atzīšanu par trūcīgu;

6.Sociālās palīdzības organizators izskata pabalsta pieprasītāja iesniegtos dokumentus un sastāda lēmuma projektu par pabalsta piešķiršanu vai atteikumu to piešķirt un nodod Rojas novada sociālā dienesta vecākajam sociālajam darbiniekam izskatīšanai;

7. Rojas novada sociālā dienesta vecākais sociālais darbinieks izskata dokumentus un lēmuma projektu, tālāk nodod parakstīšanai Rojas novada sociālā dienesta vadītājam;

 8. Sociālās palīdzības organizators saņem lēmumu un informē par to pabalsta pieprasītāju, iesniedz Rojas novada domes grāmatvedībā sarakstu par pabalsta izmaksu. Rojas novada domes grāmatvedība pabalstu ieskaita klienta bankas kontā,  izmaksā Rojas novada domes kasē vai apmaksā pakalpojumu, ieskaitot pakalpojuma sniedzēja kontā.